CELEX: 62020TA0668
Language: lt
Date: 2021-10-06 00:00:00
Title: Byla T-668/20: 2021 m. spalio 6 d. Bendrojo Teismo sprendimas byloje NZ / Komisija (Viešoji tarnyba – Pareigūnai – Įdarbinimas – Vidaus konkursas COM/1/AD 10/18 – Sprendimas neįtraukti ieškovės pavardės į konkurso rezervo sąrašą – Pareiga motyvuoti – Atrankos komisijos darbo slaptumas – Didelė atrankos komisijos diskrecija – Neinformavimas apie tarpinius balus ir apie žodinį egzaminą sudarančių elementų lyginamąjį svorį)

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/40
            
         
      2021 m. spalio 6 d. Bendrojo Teismo sprendimas byloje NZ / Komisija
      
      (Byla T-668/20) (1)
      
      (Viešoji tarnyba - Pareigūnai - Įdarbinimas - Vidaus konkursas COM/1/AD 10/18 - Sprendimas neįtraukti ieškovės pavardės į konkurso rezervo sąrašą - Pareiga motyvuoti - Atrankos komisijos darbo slaptumas - Didelė atrankos komisijos diskrecija - Neinformavimas apie tarpinius balus ir apie žodinį egzaminą sudarančių elementų lyginamąjį svorį)
      (2021/C 490/46)
      Proceso kalba: prancūzų
      
         Šalys
      
      
         Ieškovė: NZ, atstovaujama avocat H. Tagaras
      
         Atsakovė: Europos Komisija, atstovaujama D. Milanowska ir I. Melo Sampaio
      
         Dalykas
      
      Pagal SESV 270 straipsnį pateiktas prašymas panaikinti užbaigus peržiūrą priimtą 2020 m. balandžio 29 d. atrankos komisijos sprendimą neįtraukti ieškovės pavardės į vidaus konkurso COM/1/AD 10/18 rezervo sąrašą.
      
         Rezoliucinė dalis
      
      
                  1.
               
               
                  Panaikinti 2020 m. balandžio 29 d. sprendimą, kuriuo vidaus konkurso COM/1/AD 10/18 atrankos komisija atlikusi peržiūrą atsisakė įrašyti ieškovę NZ į rezervo sąrašą, siekiant įdarbinti AD 10 lygio administratoriais „Koordinavimo, komunikacijos, žmogiškųjų ir biudžetinių išteklių valdymo bei audito“ srityje.
               
            
                  2.
               
               
                  Priteisti iš Europos Komisijos bylinėjimosi išlaidas.
               
            
         (1)  OL C 28, 2021 1 25.